Freundel Stuart

Freundel Jerome Stuart (lahir c. 1951) merupakan Perdana Menteri Barbados yang ketujuh. Beliau mengambil alih jawatan David Thompson yang meninggal dunia akibat barah pankreas pada 23 Oktober 2010. Beliau merupakan ahli Parti Buruh Demokratik (DLP).  

 Biografi 
 Kehidupan dan kerjaya awal 
Stewart lahir di Saint Philip, Barbados.  Beliau merupakan bapa tunggal kepada seorang anak perempuan yang mengkaji sosiologi di kampus Universiti Hindia Barat di Cave Hill Campus di Barbados. 

Beliau sendiri juga merupakan lepasan Universiti Hindia Barat yang memegang ijazah sains politik dan undang-undang. Beliau merupakan seorang peguam yang berpraktikkan undang-undang jenayah dan korporat.

 Kerjaya politik 
Freundel Stuart merupakan seorang penyokong setia Parti Buruh Demokratik yang pernah berkhidmat sebagai Presiden parti. Beliau mewakili kawasan parlimen St. Michael South.

 Perdana Menteri 
Stuart bertugas sebagai pemangku Perdana Menteri Barbados sejak Mei 2010 apabila David Thompson uzur akibat barah pankreas. Thompson meninggal dunia akibat penyakit itu pada 23 Oktober 2010. Para pemimpin Parti Buruh Demokratik mengadakan mesyuarat gempar di ibu pejabat parti di George Street, Bridgetown pada pagi hari pemergian Thompson, untuk melantik Stewart sebagai Perdana Menteri. 

Freundel Stewart mengangkat sumpah sebagai Perdana Menteri Barbados yang ketujuh pada 23 Oktober 2010, di hadapan Gabenor Jeneral Clifford Husbands.

 Rujukan 

 Pautan luar 

The Democratic Labour Party
Profile of Freundel Stuart

Kategori:Perdana Menteri Barbados